Diari Oficial de la Generalitat Valenciana


Sumari del DOGV 5052, del 19-07-2005 (2005/7846)

RESOLUCIÓ de 29 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Federació Valenciana de Municipis i Províncies i l'Institut Cartogràfic Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5052

Data del DOGV
:   19-07-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/7846


Data del document
:   29-06-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Institut Cartogràfic Valencià
    * cartografia
    * cooperació administrativa
    * tecnologia de la informació

RESOLUCIÓ de 29 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Federació Valenciana de Municipis i Províncies i l'Institut Cartogràfic Valencià. [2005/X7846]
  
Subscrit, després de la tramitació prèvia reglamentària, entre la Federació Valenciana de Municipis i Províncies i l'Institut Cartogràfic Valencià, el 7 de juny de 2005, un Conveni Marc de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0368/2005, i que figura com a annex d'esta resolució.
  
València, 29 de juny de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE LA FEDERACIÓ VALENCIANA DE MUNICIPIS I PROVÍNCIES I L'INSTITUT CARTOGRÀFIC VALENCIÀ.
  
En la ciutat de València a, 7 de juny de 2005
  
Reunits:
  
D'una part, l'Honorable Sr. D. Miguel Peralta Viñes, conseller de Justícia i Administracions Públiques, com a president del Consell Rector de l'Institut Cartogràfic Valencià, organisme creat per la Llei 9/1997, de 9 de desembre i facultat per a este acte en virtut del que disposen els articles 5-2 i 8-a) de la citada Llei i els articles 4-3 i 6-a) del Decret 186/2000, de 22 de desembre, que va aprovar el Reglament Orgànic i Funcional d'este Organisme Autònom.
  
De l'altra part, D. Miguel Ortiz Zaragoza, en qualitat de president de la Federació Valenciana de Municipis i Províncies, en avant (FVMP), d'acord amb les facultats que té atribuïdes pels articles 36, apartat primer, i 38 dels Estatuts de la FVMP, amb seu a València, Carrer Comte Trénor núm. 9.
  
Totes dues parts, segons intervenen, manifesten que es reconeixen recíprocament capacitat legal suficient per a l'atorgament d'este document, i a l'efecte
  
Exposen:
  
Primer. Que la Llei 9/1997 de 9 de desembre, de Creació de l'Institut Cartogràfic Valencià, en avant ICV, en el seu Preàmbul considera com ?molt aconsellable establir una política de dades territorials que fixe prioritats, estàndards i calendaris, que sistematitze la informació necessària per a cada funció i organisme, que l'emmagatzeme, l'actualitze i la distribuïsca?.
  
La Generalitat Valenciana ha facultat l'esmentat Institut per exercir entre altres, les competències en matèria geodèsica, cartogràfica, fotogramètrica i disciplines afins com les relatives a la formació del personal de les Administracions Públiques de la Comunitat Valenciana i les relatives a l'Impuls dels Sistemes d'Informació Cartogràfica i Geogràfica de les Administracions Públiques de la Comunitat Valenciana.
  
Per a això, segons l'article 3.2 de la meritada Llei, l'Institut Cartogràfic Valencià podrà subscriure Convenis de Col·laboració amb ens públics o privats, així com la facultat establida en la pròpia Llei, quant a la realització d'estudis i treballs sol·licitats per entitats públiques o privades.
  
Segon. Que l'ICV, és una entitat creada amb l'objectiu d'impulsar, coordinar i, si és procedent, fomentar les tasques de desenrotllament cartogràfic i de qualsevol altra tecnologia geogràfica en l'àmbit de les competències de la Generalitat.
  
L'ICV disposa en l'actualitat de productes considerats d'interés general en l'àmbit de la Comunitat Valenciana, productes que considera convenient mantindre actualitzats amb la periodicitat necessària i convenient.
  
Dites actualitzacions que ja s'estan realitzant en determinats aspectes en el territori de la Comunitat Valenciana poden vore's agilitades per mitjà de l'establiment d'instruments de col·laboració amb entitats tant públiques com privades.
  
Tercer. La Federació Valenciana de Municipis i Províncies, l'àmbit territorial de la qual és el de la Comunitat Valenciana, desenvolupa el seu àmbit competencial sobre qualsevol assumpte d'interés per a les Entitats Locals Valencianes, entre els quals es troba disposar d'una informació territorial adequada que permeta executar les competències de les Entitats Locals de forma àgil i eficaç, per mitjà de la utilització de les Tecnologies de la Informació.
  
Entre estes destaca la utilització dels Sistemes d'Informació Geogràfic i Cartogràfic.
  
Per a això, considera fonamental que les entitats locals disposen dels mitjans materials necessaris, i del personal format en les tècniques de gestió territorial que la tecnologia actual permet, i que redunda en una millor qualitat del servici públic.
  
Quart. Sent els objectius principals de les relacions entre diferents administracions el deure d'informació mútua i la col·laboració, coordinació i respecte als àmbits competencials respectius, es considera necessària una convergència d'esforços en una matèria de tanta importància com és la realització i gestió de la cartografia, ja que amb esta s'aconseguix abaratir els costos d'execució i possibilitar la unificació de la cartografia en l'àmbit territorial de referència, al mateix temps que s'incrementa la productivitat de la societat valenciana.
  
Així mateix, l'ICV disposa de capacitat suficient per a afrontar les funcions de formació del personal de les Administracions Públiques, bé de forma directa o per mitjà de l'establiment de les fórmules de col·laboració que consideren oportunes.
  
En base a allò que s'ha exposat, les parts estimen convenient subscriure el present conveni de col·laboració en base a les següents
  
Estipulacions:
  
Primera. Objecte del conveni
  
El present conveni té per objecte establir un marc de col·laboració entre la FVMP i l'ICV, que permeta a la Federació Valenciana de Municipis i Províncies i a les entitats locals associades a esta, beneficiar-se dels desenrotllaments que en el marc de les seues competències realitza l'Institut Cartogràfic Valencià.
  
Entre estos destaca la introducció de les tecnologies de la informació territorial en els sistemes de gestió de les Entitats Locals, la producció de la informació cartogràfica de referència, l'assistència tècnica que les Entitats Locals consideren necessària, així com la formació del personal en les tècniques cartogràfiques que consideren d'interés.
  
Per a això les Entitats Locals associades, subscriuran un conveni singular que establirà les clàusules del marc de col·laboració específic.
  
Segona. Període de vigència
  
El present Conveni Marc de Col·laboració entrarà en vigor el dia de la seua firma, i mantindrà la seua vigència amb caràcter indefinit, excepte denúncia expressa d'alguna de les parts.
  
I en prova de conformitat, les parts firmen el present conveni, en dos exemplars exemplar, en lloc i data assenyalats ut ?supra'.
  
El president del Consell Rector de l'ICV,
  
MIGUEL PERALTA VIÑES
  
El president de la FVMP,
  
MIGUEL ORTIZ ZARAGOZA